En patruljevagt arbejder for et autoriseret sikkerhedsselskab og udfører sikkerhedsopgaver. Patruljevagten er normalt uniformeret, og hovedopgaven er tilsyn og overvågning af forskellig art, men de kan fx også åbne/lukke virksomheder eller gå runder efter lukketid.
Patruljevagten har ingen særskilte juridiske beføjelser, men kan ved kriminalitet agere effektivt ved hjælp af de rettigheder, som alle har, fx retten til at foretage en privat anholdelse.